## Seletuskiri vallavolikogu otsuse eelnõu **„Jaoskonnakomisjonide koosseisude kinnitamine kohaliku omavalitsuse volikogu valimisteks“** juurde

19. oktoobril 2025. a toimuvad järjekordsed kohalike omavalitsuste volikogude valimised. Kohaliku omavalitsuse volikogu valimise seaduse (KOVVS) § 18 lg 1 p 3 kohaselt korraldavad kohaliku omavalitsuse volikogu valimisi muuhulgas ka jaoskonnakomisjonid.

Raasiku vallas on moodustatud kaks valimisjaoskonda, üks asukohaga Raasikul ja teine Arukülas.

KOVVS § 23 lg 1 kohaselt moodustab volikogu vähemalt viieliikmelise jaoskonnakomisjoni (sama paragrahvi lõike 8 kohaselt nimetatakse igasse jaoskonnakomisjoni ka vähemalt kaks asendusliiget).

Valla valimiskomisjonile ei laekunud ettenähtud tähtajaks üheltki valimistel osalevalt erakonnalt ega valimisliidult ühtegi jaoskonnakomisjoni liikmekandidaati, seega moodustatakse jaoskonnakomisjonid vallasekretäri ettepanekul.

Kõik jaoskonnakomisjonide liikmekandidaadid on andnud oma nõusoleku komisjoni töös osalemiseks.

KOVVS § 23 tekst: <https://www.riigiteataja.ee/akt/120052025003#para23>

Seletuskirja koostas:

Gunnar Nuuma

Vallasekretär / valla valimiskomisjoni esimees